Hemserekê Pêroyî yê HDP'yî Sezaî Temellî  vera polîtîkaya şerî yê îqtîdarî hêrsê xo ard ziwan û va:‘‘ Her ca cayê  mucadeleyî yo, her ca de vengê xo berz bikerê û şerî rê vajê nê.‘‘
Hemserekê Pêroyî yê  Partîya Şaran a Demokratîke (HDP) Sezaî Temellî  û Hemverxatoxa Kongreya Şaran a Demokratîke (HDK) Gulîstan Kiliç Koçyîgîte parlamenteran ra heyetêk waşt ke rêxistina HDP’yî ya Enqere de eşkerayîyêk bido. Polîsan hêriş kerd 3 HDP’yijî birîndar bîyî. Temellî  bale ante polîtîkaya hêrişkarê ya hukmatî ser û va: '' Vanê mevajê şer. Adirbirnayîş kerd vano adirbirnayîş nîyo. Ti şer kerd û  bin kewtî, mecbûr mendî pêkerdişê adirbirnayîşî kerd. Tim kam xapînenê. Eşkerayo ke bê çareserîya sîyasîye rayîrêko bîn  çîn o. Rixmê heme herişan. Ma ça benê wa bibê ma do vera şerî vegnê xo berz bikerê. Her ca cayê  mucadeleyî yo, her ca de vengê xo berz bikerê û şerî rê vajê nê.‘‘
